మారేమండ శ్రీనివాసరావు

మారేమండ శ్రీనివాసరావు చిత్రకారుడు. ఐదు దశాబ్దాల పాటు చిత్రలేఖనంలో కృషిచేశాడు. 

 జననం 
మారేమండ శ్రీనివాసరావు 1938 మార్చి 13, గుంటూరు జిల్లా నందివెలుగు గ్రామంలో ఒక మధ్య తరగతి కుటుంబంలో జన్మించాడు. ఎస్.ఎస్.ఎల్.సి. తర్వాత చిత్రలేఖనంలో మద్రాస్ డిప్లమో కోర్సు పూర్తి చేసాడు. గుంటూరు హిందూ కళాశాలలో బి.ఏ. ఇంగ్లీష్ సాహిత్యం, ఆంధ్ర విశ్వవిద్యాలయంలో ఎం.ఏ. తెలుగు సాహిత్యం పూర్తి చేశాడు. 1964 లో ఆంధ్రప్రదేశ్ ప్రభుత్వ నియామకంతో ఆడిటర్ గా ఉద్యోగంలో చేరాడు. ఈయన దాదాపుగా 20 సంవత్సరాలు శ్రీశైలం దేవస్థానంలో పనిచేశాడు.

 చిత్రకళా కృషి 
తన చిన్నతనంలో ఒక 'కష్టజీవి' చిత్రాన్ని చిత్రిస్తే అప్పట్లో 1953 లో ఆంధ్రప్రభ దినపత్రికలో ప్రచురితమయింది. సాంప్రదాయక చిత్రకళా రంగంలో సుస్థిరమైన స్థానాన్ని సంపాదించుకొని దేశవ్యాప్తంగా పేరొందిన చిత్రకారుడిగా గురింపుపొందాడు. పొట్టి శ్రీరాములు తెలుగు విశ్వవిద్యాలయం ఎంబ్లమ్(లోగో) శ్రీనివాసరావు గారు రూపొందించి, 1986లో అప్పటి ముఖ్యమంత్రి నందమూరి తారకరామారావుతో సన్మానం కూడా అందుకున్నాడు. 1975 లో నిర్వహించిన తెలుగు మహాసభలలో ‘అన్నమాచార్య’ నిలువెత్తు తైలవర్ణ చిత్రానికి కాసు బ్రహ్మానంద రెడ్డి చేతుల మీదుగా బహుమతిని అందుకున్నాడు. 

పురస్కారాలు
 2017 లో ఆంధ్రప్రదేశ్ ప్రభుత్వం నుండి 'కళారత్న' పురస్కారం

మరణం
మారేమండ శ్రీనివాసరావు 2024 ఫిబ్రవరి 6 న అనారోగ్యంతో తన 86 వ యేట హైదరాబాదులో కన్నుమూసాడు.

 మూలాలు 

 వెలుపలి లంకెలు 

 []

వర్గం:1938 జననాలు
వర్గం:భారతీయ చిత్రకారులు
వర్గం:గుంటూరు జిల్లా చిత్రకారులు
వర్గం:గుంటూరు జిల్లా వ్యక్తులు